**Pravila i postupak prethodne provjere znanja i sposobnosti kandidata**

I.

Po dolasku na prethodnu provjeru znanja i sposobnosti, od kandidata će biti zatraženo predočavanje odgovarajuće identifikacijske isprave radi utvrđivanja identiteta.

Kandidati koji ne mogu dokazati svoj identitet, osobe koje ne ispunjavaju formalne uvjete natječaja, kao i osobe koje nisu podnijele prijavu na natječaj za radno mjesto za koje se provodi prethodna provjera znanja i sposobnosti, ne mogu pristupiti provjeri.

Za kandidata koji formalno ispunjava uvjete, a ne pristupi provjeri ili tijekom njena trajanja odustane od iste, smatrati će se da je povukao prijavu na natječaj.

II.

Po utvrđivanju identiteta, kandidatima će biti podijeljena pitanja za pisano testiranje koje traje do 60 minuta.

Kandidati su dužni pridržavati se utvrđenog vremena testiranja.

III.

Za vrijeme pisanog testiranja kandidatima nije dopušteno:

* koristiti se bilo kakvom literaturom odnosno bilješkama,
* koristiti mobitel ili druga komunikacijska sredstva,
* napuštati prostoriju u kojoj se provodi provjera,
* razgovarati s ostalim kandidatima ili na drugi način remetiti mir i red.

Ukoliko se kandidat ponaša neprimjereno i/ili prekrši neko od prethodno opisanih pravila, biti će zamoljen da se udalji sa testiranja, a njegov rezultat i rad Povjerenstvo za provedbu postupka prijma neće bodovati.

IV.

 Pisano testiranje sastoji se od testa koji sadržava 10 pitanja, te se za svaki točan odgovor dodjeljuje 1 bod, a maksimalan broj bodova koji kandidati mogu ostvariti je 10 bodova.

 Smatra se da su kandidati položili pisani test ako su ostvarili najmanje 5 bodova.

V.

 S kandidatima, koji su ostvarili najmanje 5 bodova na pismenom testiranju Povjerenstvo za provedbu postupka prijma provest će intervju.

 Povjerenstvo kroz intervju s kandidatima utvrđuje interese, profesionalne ciljeve i motivaciju kandidata za rad.

 Intervju se boduje na način kao i pisano testiranje, tj. svakom kandidatu se dodjeljuje određeni broj bodova od 1 do 10.

VI.

 Kandidati koji su pristupili prethodnoj provjeri znanja i sposobnosti imaju pravo uvida u rezultate provedenog postupka.

VII.

 Nakon provedenog postupka prethodne provjere znanja i sposobnosti, Povjerenstvo za provedbu postupka prijma utvrđuje rang listu kandidata prema ukupnom broju bodova ostvarenog na pisanom testiranju i intervjuu, te ju dostavlja Pročelniku Upravnog odjela za društvene djelatnosti i opće poslove uz izvješće o provedenom postupku koje potpisuju svi članovi Povjerenstva.

 Pročelnik Upravnog odjela za društvene djelatnosti i opće poslove donosi rješenje o prijamu najkasnije u roku od 60 dana od isteka roka za podnošenje prijava, koje će biti dostavljeno svim kandidatima prijavljenim na oglas.

KLASA:112-01/22-01/03

URBROJ:2188/08-1-20-6

Otok, 20. svibnja 2022.godine

Dostaviti:

1. Internetska stranica Grada Otoka
2. Pismohrana